title: Komission täytäntöönpanoasetus (EU) N:o 1/2013, annettu 3 päivänä tammikuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               4.1.2013

               FI

               Euroopan unionin virallinen lehti

               L 1/13

         KOMISSION TÄYTÄNTÖÖNPANOASETUS (EU) N:o 1/2013,
   annettu 3 päivänä tammikuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä tammikuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/824, annettu 25 päivänä toukokuuta 2016, monenkeskisten kaupankäyntijärjestelmien ja organisoitujen kaupankäyntijärjestelmien toiminnan kuvauksen ja Euroopan arvopaperimarkkinaviranomaiselle annettavan ilmoituksen sisältöä ja muotoa koskevista, rahoitusvälineiden markkinoista annetun Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (ETA:n kannalta merkityksellinen teksti)

text:
               26.5.2016

               FI

               Euroopan unionin virallinen lehti

               L 137/10

         KOMISSION TÄYTÄNTÖÖNPANOASETUS (EU) 2016/824,
   annettu 25 päivänä toukokuuta 2016,
   monenkeskisten kaupankäyntijärjestelmien ja organisoitujen kaupankäyntijärjestelmien toiminnan kuvauksen ja Euroopan arvopaperimarkkinaviranomaiselle annettavan ilmoituksen sisältöä ja muotoa koskevista, rahoitusvälineiden markkinoista annetun Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 18 artiklan 11 kohdan kolmannen alakohdan,
   sekä katsoo seuraavaa:

               (1)

               Rahoitusmarkkinoiden tehokkaan ja asianmukaisen toiminnan varmistamiseksi on tärkeä tunnustaa, että toimivaltaisten viranomaisten on tarpeen saada täydelliset tiedot sellaisten monenkeskisten kaupankäyntijärjestelmien ja organisoitujen kaupankäyntijärjestelmien tarkoituksesta, rakenteesta ja organisaatiosta, joita ne velvoitetaan valvomaan.

               (2)

               Kyseisten tietojen olisi rakennuttava tiedoille, jotka sijoituspalveluyrityksen tai markkinoiden ylläpitäjän edellytettäisiin toimittavan direktiivin 2014/65/EU mukaisten yleisten toimilupavaatimusten puitteissa. Tiedoissa olisi keskityttävä kaupankäyntijärjestelmän erityiseen toimintatapaan, jotta toimivaltaiset viranomaiset voisivat arvioida, onko järjestelmä monenkeskisen kaupankäyntijärjestelmän tai organisoidun kaupankäyntijärjestelmän määritelmän mukainen ja täyttääkö se kauppapaikkoihin sovellettavat direktiivin 2014/65/EU ja Euroopan parlamentin ja neuvoston asetuksen (EU) N:o 600/2014 (2) erityisvaatimukset. Yksityiskohtaista kuvausta koskeva vaatimus ei saisi vaikuttaa sijoituspalveluyrityksen tai markkinoiden ylläpitäjän velvollisuuteen ilmoittaa toimivaltaiselle viranomaiselleen muita direktiivissä 2014/65/EU ja asetuksessa (EU) N:o 600/2014 vaadittuja tietoja tai toimivaltaisten viranomaisten oikeuksiin vaatia muita tietoja harjoittamansa kauppapaikkojen jatkuvan valvonnan puitteissa.

               (3)

               Toimivaltaisten viranomaisten saamien tietojen avulla olisi varmistettava, että monenkeskisen kaupankäyntijärjestelmän tai organisoidun kaupankäyntijärjestelmän toiminnasta saadaan direktiivin 2014/65/EU mukaisesti yksityiskohtaiset kuvaukset yhdenmukaisella tavalla ja että sellaisia monenkeskisiä kaupankäyntijärjestelmiä koskevien tietojen käsittely saadaan tehokkaaksi, jotka ovat jo toiminnassa kansallisen toimiluvan mukaisesti ajankohtana, jona vaatimus yksityiskohtaisen kuvauksen toimittamisesta tulee voimaan.

               (4)

               Koska pk-yritysten kasvumarkkinat eroavat muista monenkeskisistä kaupankäyntijärjestelmistä siltä osin, että niihin sovelletaan lisäsääntöjä direktiivin 2014/65/EU nojalla, pk-yritysten kasvumarkkinoiden on tarpeen toimittaa lisätietoja.

               (5)

               Koska organisoidut kaupankäyntijärjestelmät eroavat monenkeskisistä kaupankäyntijärjestelmistä siltä osin, että ylläpitäjä voi soveltaa kaupankäyntimenettelyssä harkinnanvaraisia sääntöjä, ja koska organisoidun kaupankäyntijärjestelmän ylläpitäjällä on velvollisuuksia järjestelmän käyttäjiä kohtaan, organisoitujen kaupankäyntijärjestelmien olisi toimitettava lisätietoja.

               (6)

               Vaaditut tiedot olisi toimitettava sähköisessä muodossa, jotta varmistettaisiin niiden tehokas käsittely.

               (7)

               Jotta Euroopan arvopaperimarkkinaviranomaisen, jäljempänä ’EAMV’, olisi helpompi julkaista luettelo kaikista unionissa olevista monenkeskisistä kaupankäyntijärjestelmistä ja organisoiduista kaupankäyntijärjestelmistä ja sen ohessa tiedot näiden järjestelmien tarjoamista palveluista sekä niiden tunnistekoodit, näitä tietoja toimitettaessa olisi käytettävä vakiomallia.

               (8)

               Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä sekä asiaa koskevia direktiivin 2014/65/EU kansallisia täytäntöönpanosäännöksiä sovelletaan samasta päivämäärästä lähtien.

               (9)

               Jos tämän asetuksen nojalla toimitetaan henkilötietoja, ne olisi toimitettava tiettyjä nimenomaisia ja laillisia tarkoituksia varten, eikä niitä saisi käsitellä myöhemmin näiden tarkoitusten kanssa yhteensopimattomalla tavalla. Henkilötietoja olisi Euroopan parlamentin ja neuvoston direktiivin 95/46/EY (3) 6 artiklan mukaisesti säilytettävä vain niin kauan kuin se on tarpeen valvontatehtävän suorittamiseksi, ja tietojen säilyttämisen enimmäisaika olisi ilmoitettava.

               (10)

               Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.

               (11)

               EAMV on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (4) 37 artiklalla perustetulta arvopaperimarkkina-alan osallisryhmältä.

         ON HYVÄKSYNYT TÄMÄN ASETUKSEN:
   1 artikla
   Määritelmät
   Tässä asetuksessa tarkoitetaan:

               1)

               ’asianomaisella ylläpitäjällä’:

                           a)

                           sijoituspalveluyritystä, joka ylläpitää monenkeskistä kaupankäyntijärjestelmää;

                           b)

                           sijoituspalveluyritystä, joka ylläpitää organisoitua kaupankäyntijärjestelmää;

                           c)

                           markkinoiden ylläpitäjää, joka ylläpitää monenkeskistä kaupankäyntijärjestelmää;

                           d)

                           markkinoiden ylläpitäjää, joka ylläpitää organisoitua kaupankäyntijärjestelmää;

               2)

               ’omaisuuseräluokilla’ direktiivin 2014/65/EU liitteessä I olevassa C osassa vahvistettuja rahoitusvälineiden luokkia.

         2 artikla
   Monenkeskisistä kaupankäyntijärjestelmistä ja organisoiduista kaupankäyntijärjestelmistä toimitettavat tiedot
   1.   Asianomaisen ylläpitäjän on toimitettava toimivaltaiselle viranomaiselleen seuraavat tiedot:

               a)

               sellaisten rahoitusvälineiden omaisuuseräluokat, joilla monenkeskisessä kaupankäyntijärjestelmässä tai organisoidussa kaupankäyntijärjestelmässä käydään kauppaa;

               b)

               säännöt ja menettelyt, joiden mukaisesti rahoitusvälineet asetetaan kaupankäynnissä saataville, sekä tiedot julkistamisjärjestelyistä, joiden avulla kyseiset tiedot julkistetaan;

               c)

               säännöt ja menettelyt, joilla varmistetaan puolueeton ja syrjimätön pääsy kaupankäyntijärjestelmiin, sekä tiedot julkistamisjärjestelyistä, joilla kyseiset tiedot julkistetaan;

               d)

               toimenpiteet ja menettelyt, joilla varmistetaan, että monenkeskisen kaupankäyntijärjestelmän tai organisoidun kaupankäyntijärjestelmän käyttäjien saatavilla on riittävästi julkista tietoa, jotta nämä käyttäjät pystyvät muodostamaan arvion sijoituksesta, ottaen huomioon sekä käyttäjien luonne että kaupankäynnin kohteena olevien rahoitusvälineiden luokat;

               e)

               järjestelmät, menettelyt ja järjestelyt, joilla varmistetaan direktiivin 2014/65/EU 48 ja 49 artiklassa säädettyjen edellytysten täyttyminen;

               f)

               yksityiskohtainen kuvaus kaikista järjestelyistä, joilla helpotetaan likviditeetin tarjoamista järjestelmään, kuten markkinatakausjärjestelmistä;

               g)

               direktiivin 2014/65/EU 31 artiklassa edellytetyt järjestelyt ja menettelyt, joilla liiketoimia seurataan;

               h)

               direktiivin 2014/65/EU 32 artiklan mukaista rahoitusvälineillä käytävän kaupan keskeyttämistä ja lopettamista koskevat säännöt ja menettelyt;

               i)

               järjestelyt, joilla täytetään kauppaa edeltävät ja kaupan jälkeiset avoimuusvaatimukset, jotka koskevat kaupankäynnin kohteena olevia rahoitusvälineitä sekä monenkeskisen kaupankäyntijärjestelmän tai organisoidun kaupankäyntijärjestelmän kaupankäyntitoimintoa; näihin tietoihin on liitettävä tiedot kaikista aikomuksista käyttää asetuksen (EU) N:o 600/2014 4 ja 9 artiklan mukaisia vapautuksia ja kyseisen asetuksen 7 ja 11 artiklan mukaista tietojen julkistamisen lykkäämistä;

               j)

               järjestelyt, joiden avulla suoritetaan asianomaisen ylläpitäjän järjestelmien välityksellä toteutettujen liiketoimien tehokas toimitus ja joilla varmistetaan, että käyttäjät ovat tältä osin tietoisia velvollisuuksistaan;

               k)

               luettelo asianomaisen ylläpitäjän ylläpitämän monenkeskisen kaupankäyntijärjestelmän tai organisoidun kaupankäyntijärjestelmän jäsenistä ja osapuolista.

         2.   Asianomaisen ylläpitäjän on toimitettava toimivaltaiselle viranomaiselleen kaupankäyntijärjestelmänsä toimintaa koskeva yksityiskohtainen kuvaus, jossa täsmennetään:

               a)

               onko kyse huutokauppajärjestelmästä, sähköisestä järjestelmästä vai hybridijärjestelmästä;

               b)

               jos on kyse sähköisestä järjestelmästä tai hybridijärjestelmästä, sellaisen algoritmin tai ohjelman luonne, jota käytetään määritettäessä kaupankäynti-intressien täsmäytystä ja toteutusta;

               c)

               jos on kyse huutokauppajärjestelmästä, säännöt ja protokollat, joita käytetään määritettäessä kaupankäynti-intressien täsmäytystä ja toteutusta;

               d)

               kuvaus, jossa selitetään, miten kaupankäyntijärjestelmä täyttää monenkeskisen kaupankäyntijärjestelmän tai organisoidun kaupankäyntijärjestelmän määritelmän kunkin osatekijän.

         3.   Asianomaisen ylläpitäjän on toimitettava toimivaltaiselle viranomaiselleen tiedot siitä, miten ja missä tapauksissa monenkeskisen kaupankäyntijärjestelmän tai organisoidun kaupankäyntijärjestelmän toiminta aiheuttaa ristiriitoja monenkeskisen kaupankäyntijärjestelmän tai organisoidun kaupankäyntijärjestelmän etujen, sen ylläpitäjän tai sen omistajien etujen ja monenkeskisen kaupankäyntijärjestelmän tai organisoidun kaupankäyntijärjestelmän moitteettoman toiminnan välillä. Asianomaisen ylläpitäjän on yksilöitävä menettelyt ja järjestelyt, joilla noudatetaan direktiivin 2014/65/EU 18 artiklan 4 kohdassa säädettyjä vaatimuksia.
   4.   Asianomaisen ylläpitäjän on toimitettava toimivaltaiselle viranomaiselleen seuraavat tiedot ulkoistamisjärjestelyistään, jotka liittyvät monenkeskisen kaupankäyntijärjestelmän tai organisoidun kaupankäyntijärjestelmän johtamiseen, toimintaan tai valvontaan:

               a)

               organisatoriset toimenpiteet, joilla tunnistetaan ulkoistettuihin toimintoihin liittyvät riskit ja valvotaan ulkoistettuja toimintoja;

               b)

               asianomaisen ylläpitäjän ja ulkoistettua palvelua tarjoavan yhteisön välinen sopimus, jossa kuvataan palvelun luonne, laajuus ja tavoitteet sekä palvelutasosopimukset.

         5.   Asianomaisen ylläpitäjän on toimitettava toimivaltaiselle viranomaiselleen tiedot mahdollisista sidoksista säänneltyyn markkinaan, monenkeskiseen kaupankäyntijärjestelmään, organisoituun kaupankäyntijärjestelmään tai saman asianomaisen ylläpitäjän omistamaan kauppojen sisäiseen toteuttajaan tai tiedot tällaisesta omistusyhteydestä.
   3 artikla
   Monenkeskisistä kaupankäyntijärjestelmistä toimitettavat lisätiedot
   Asianomaisen ylläpitäjän on 2 artiklassa säädettyjen tietojen lisäksi toimitettava toimivaltaiselle viranomaiselleen seuraavat direktiivin 2014/65/EU 19 artiklan 3 kohdassa säädettyihin vaatimuksiin liittyvät tiedot:

               a)

               kuvaus järjestelyistä ja järjestelmistä, jotka toteutetaan ylläpitäjään kohdistuvien riskien hallitsemiseksi, jotta voidaan havaita kaikki sen toimintaan kohdistuvat merkittävät riskit ja toteuttaa tehokkaita toimenpiteitä tällaisten riskien vähentämiseksi;

               b)

               kuvaus järjestelyistä, jotka toteutetaan ylläpitäjän järjestelmien välityksellä toteutettujen liiketoimien tehokkaan ja oikea-aikaisen loppuunsaattamisen helpottamiseksi;

               c)

               kuvaus taloudellisista resursseista, joiden katsotaan riittävän helpottamaan ylläpitäjän asianmukaista toimintaa, ottaen huomioon markkinoilla toteutettujen liiketoimien luonne ja suuruus sekä ylläpitäjään kohdistuvien riskien lajit ja suuruus.

         4 artikla
   Jo toiminnassa olevista monenkeskisistä kaupankäyntijärjestelmistä toimitettavat tiedot
   Jos on kyse sijoituspalveluyrityksestä tai markkinoiden ylläpitäjästä, joka on saanut Euroopan parlamentin ja neuvoston direktiivin 2004/39/EY (5) 5 artiklan nojalla toimiluvan ylläpitää monenkeskistä kaupankäyntijärjestelmää, ja jos kyseinen järjestelmä on tämän asetuksen soveltamispäivänä toiminnassa, kyseisen yrityksen tai ylläpitäjän on toimitettava tämän asetuksen 2 ja 3 artiklassa tarkoitetut tiedot, kun sitä vaaditaan

               a)

               oikaisemaan, päivittämään tai täsmentämään tietoja, jotka asianomainen ylläpitäjä on aiemmin toimittanut toimivaltaiselle viranomaiselleen;

               b)

               osoittamaan, että direktiivin 2014/65/EU ja asetuksen (EU) N:o 600/2014 mukaiset velvollisuudet, jotka eivät koskeneet monenkeskistä kaupankäyntijärjestelmää ennen tämän asetuksen soveltamista, täytetään.

         5 artikla
   Lisätiedot, jotka on toimitettava monenkeskisestä kaupankäyntijärjestelmästä sen rekisteröimiseksi pk-yritysten kasvumarkkinana
   Jos on kyse asianomaisesta ylläpitäjästä, joka hakee monenkeskisen kaupankäyntijärjestelmän rekisteröimistä pk-yritysten kasvumarkkinana, kyseisen ylläpitäjän on varmistettava, että 2 ja 3 artiklan mukaisesti toimitetuissa tiedoissa ilmoitetaan selvästi, mitä toimintoja tai järjestelyjä pk-yritysten kasvumarkkinaan sovelletaan.
   6 artikla
   Organisoiduista kaupankäyntijärjestelmistä toimitettavat lisätiedot
   Organisoitua kaupankäyntijärjestelmää ylläpitävän asianomaisen ylläpitäjän on toimitettava toimivaltaiselle viranomaiselleen 2 artiklassa tarkoitettujen tietojen lisäksi seuraavat tiedot:

               a)

               tiedot siitä, onko toisen sijoituspalveluyrityksen tehtäväksi annettu toteuttaa ylläpitäjän organisoidussa kaupankäyntijärjestelmässä markkinatakausta itsenäisesti direktiivin 2014/65/EU 20 artiklan 5 kohdan mukaisesti;

               b)

               yksityiskohtainen kuvaus siitä, millä tavoin ja missä olosuhteissa se toteuttaa organisoidussa kaupankäyntijärjestelmässä toimeksiantoja harkinnanvaraisesti direktiivin 2014/65/EU 20 artiklan 6 kohdan mukaisesti;

               c)

               säännöt, menettelyt ja protokollat, joiden avulla ylläpitäjä voi ohjata jäsenen tai osapuolen kaupankäynti-intressit organisoidun kaupankäyntijärjestelmän ulkopuolelle;

               d)

               kuvaus päämiehen lukuun täsmäytetyn kaupankäynnin käytöstä direktiivin 2014/65/EU 20 artiklan 7 kohdan mukaisesti;

               e)

               säännöt ja menettelyt, joilla varmistetaan direktiivin 2014/65/EU 24, 25, 27 ja 28 artiklan noudattaminen organisoidussa kaupankäyntijärjestelmässä toteutettavien liiketoimien osalta, jos kyseisiä sääntöjä sovelletaan asianomaiseen ylläpitäjään organisoidun kaupankäyntijärjestelmän käyttäjän suhteen.

         7 artikla
   Omaisuuseräluokkia koskevat erityistiedot
   Jos monenkeskisen kaupankäyntijärjestelmän tai organisoidun kaupankäyntijärjestelmän asianomainen ylläpitäjä soveltaa eri omaisuuseräluokkiin eri sääntöjä, sen on toimitettava tässä asetuksessa vaaditut tiedot kustakin omaisuuseräluokasta erikseen.
   8 artikla
   Olennaiset muutokset
   1.   Asianomaisen ylläpitäjän on toimitettava toimivaltaiselle viranomaiselleen kuvaus kaikista tämän asetuksen mukaisesti aiemmin toimitettujen tietojen olennaisista muutoksista, joilla olisi merkitystä arvioitaessa sitä, noudattaako kyseinen ylläpitäjä direktiiviä 2014/65/EU ja asetusta (EU) N:o 600/2014.
   2.   Jos asianomainen ylläpitäjä lähettää toimivaltaiselle viranomaiselleen uusia tietoja oikaistakseen, päivittääkseen tai täsmentääkseen tämän asetuksen mukaisesti aiemmin toimitettuja tietoja, sen ei tarvitse sisällyttää niihin vähemmän tärkeitä tai puhtaasti teknisluonteisia tietoja, joilla ei olisi merkitystä arvioitaessa sitä, noudattaako kyseinen ylläpitäjä direktiiviä 2014/65/EU ja asetusta (EU) N:o 600/2014.
   3.   Sijoituspalveluyrityksen tai markkinoiden ylläpitäjän, jolla on direktiivin 2004/39/EY mukainen toimilupa ylläpitää sellaista monenkeskistä kaupankäyntijärjestelmää, joka on toiminnassa tämän asetuksen soveltamispäivänä, on tämän artiklan 1 kohdassa tarkoitettujen tietojen lisäksi toimitettava toimivaltaiselle viranomaiselleen kuvaus kaikista sellaisten kyseistä monenkeskistä kaupankäyntijärjestelmää koskevien tietojen olennaisista muutoksista, jotka on toimitettu toimivaltaiselle viranomaiselle aiemmin kyseisen direktiivin mukaisesti.
   9 artikla
   Kuvauksen toimittamismuoto
   1.   Kun asianomainen ylläpitäjä toimittaa toimivaltaiselle viranomaiselle tämän asetuksen mukaisesti kuvauksen ylläpitämänsä monenkeskisen kaupankäyntijärjestelmän tai organisoidun kaupankäyntijärjestelmän toiminnasta, asianomaisen ylläpitäjän on sisällytettävä toimittamiinsa tietoihin selkeät viitetiedot, jotka täyttävät liitteen taulukossa 1 vahvistetun mallin vaatimukset.
   2.   Toimittaessaan tässä asetuksessa vaadittuja tietoja asianomaisen ylläpitäjän on sisällytettävä niihin viitteet monenkeskisen kaupankäyntijärjestelmänsä tai organisoidun kaupankäyntijärjestelmänsä sääntöjen ja osapuolten tai kolmansien osapuolten kanssa tehtyjen sopimusten asianmukaisiin määräyksiin sekä sisäisiin menettelyihin ja toimintaperiaatteisiin.
   3.   Asianomaisen ylläpitäjän on toimitettava tässä asetuksessa vaaditut tiedot toimivaltaiselle viranomaiselleen sähköisessä muodossa.
   4.   Toimittaessaan tässä asetuksessa vaadittuja tietoja asianomaisen ylläpitäjän on

               a)

               annettava kullekin toimittamalleen asiakirjalle yksilöllinen viitenumero;

               b)

               varmistettava, että sen toimittamissa tiedoissa ilmoitetaan selkeästi, mihin tämän asetuksen erityiseen vaatimukseen tiedot liittyvät ja missä asiakirjassa ne esitetään, käyttämällä yksilöllistä viitenumeroa, jolla asiakirja tunnistetaan;

               c)

               varmistettava, että jos jokin tämän asetuksen vaatimus ei koske sitä, tämä tosiasia ilmoitetaan selityksineen;

               d)

               toimitettava kyseiset tiedot liitteen taulukossa 1 vahvistetussa muodossa.

         5.   Jos kuvaus toimitetaan toimilupahakemuksen yhteydessä, yhteisön, joka pyytää toimilupaa tarjota useampaa kuin yhtä palvelua samanaikaisesti, on jätettävä yksi hakemus, jossa yksilöidään selkeästi palvelut, joita toimitetut tiedot koskevat. Jos samaa asiakirjaa pidetään usean toimilupahakemuksen osana, asiakirjasta, joka toimitetaan useita hakemuksia varten, on käytettävä samaa viitenumeroa, kun tiedot toimitetaan liitteen taulukossa 1 vahvistetussa muodossa.
   10 artikla
   EAMV:lle annettava ilmoitus
   Toimivaltaisen viranomaisen on ilmoitettava EAMV:lle monenkeskisen kaupankäyntijärjestelmän tai organisoidun kaupankäyntijärjestelmän ylläpitoa koskevan toimiluvan myöntämisestä asianomaiselle ylläpitäjälle sähköisessä muodossa ja liitteen taulukossa 2 vahvistetussa muodossa.
   11 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan direktiivin 2014/65/EU 93 artiklan 1 kohdan toisessa alakohdassa olevasta päivämäärästä alkaen.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä toukokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 173, 12.6.2014, s. 349.

      (2)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).

      (3)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, p.31).

      (4)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

      (5)  Euroopan parlamentin ja neuvoston direktiivi 2004/39/EY, annettu 21 päivänä huhtikuuta 2004, rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta (EUVL L 145, 30.4.2004, s. 1).

      LIITE

         Tietojen toimittamismuodot

         Taulukko 1

         Monenkeskisten kaupankäyntijärjestelmien ja organisoitujen kaupankäyntijärjestelmien ylläpitäjien toimittamat tiedot

                  Asianomainen ylläpitäjä, jonka osalta hakemus jätetään

                  Asiaankuuluva täytäntöönpanoasetuksen (EU) 2016/824 artikla

                  Asiakirjan viitenumero

                  Asiakirjan nimi

                  Asiakirjan luku tai jakso tai sivu, josta/jolta tieto löytyy, tai syyt siihen, miksei tietoa ole annettu

         Taulukko 2

         EAMV:lle lähetettävät tiedot

                  Ilmoittava toimivaltainen viranomainen

                  Asianomaisen ylläpitäjän nimi

                  Ylläpidettävän monenkeskisen kaupankäyntijärjestelmän tai organisoidun kaupankäyntijärjestelmän nimi

                  MIC-koodi

                  Monenkeskisen kaupankäyntijärjestelmän tai organisoidun kaupankäyntijärjestelmän tarjoamat palvelut


title: Komission täytäntöönpanoasetus (EU) 2015/212, annettu 11 päivänä helmikuuta 2015 , Euroopan parlamentin ja neuvoston asetuksen (EU) N:o 223/2014 soveltamista koskevista säännöistä siltä osin kuin on kyse sellaisen tietojärjestelmän teknisistä eritelmistä, jolla tallennetaan ja säilytetään seurantaa, arviointia, varainhoitoa ja tarkastamista varten tarvittavat tiedot kustakin toimesta, myös tiedot toimenpideohjelmasta II osarahoitettujen toimien yksittäisistä osallistujista

text:
               12.2.2015

               FI

               Euroopan unionin virallinen lehti

               L 36/1

         KOMISSION TÄYTÄNTÖÖNPANOASETUS (EU) 2015/212,
   annettu 11 päivänä helmikuuta 2015,
   Euroopan parlamentin ja neuvoston asetuksen (EU) N:o 223/2014 soveltamista koskevista säännöistä siltä osin kuin on kyse sellaisen tietojärjestelmän teknisistä eritelmistä, jolla tallennetaan ja säilytetään seurantaa, arviointia, varainhoitoa ja tarkastamista varten tarvittavat tiedot kustakin toimesta, myös tiedot toimenpideohjelmasta II osarahoitettujen toimien yksittäisistä osallistujista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vähävaraisimmille suunnatun eurooppalaisen avun rahastosta 11 päivänä maaliskuuta 2014 annetun Euroopan parlamentin ja neuvoston asetuksen (EU) N:o 223/2014 (1) ja erityisesti sen 32 artiklan 8 kohdan,
   sekä katsoo seuraavaa:

               (1)

               Komission täytäntöönpanoasetuksessa (EU) N:o 463/2014 (2) vahvistetaan ohjelmien valmisteluun tarvittavat säännökset. Vähävaraisimmille suunnatun eurooppalaisen avun rahastosta rahoitettavien ohjelmien täytäntöönpanon varmistamiseksi on tarpeen vahvistaa lisäsäännöksiä asetuksen (EU) N:o 223/2014 soveltamisesta.

               (2)

               Asetuksen (EU) N:o 223/2014 32 artiklan 2 kohdan d alakohdan soveltamiseksi on tarpeen vahvistaa tekniset eritelmät järjestelmälle, jolla tallennetaan ja säilytetään kustakin toimesta seurantaa, arviointia, varainhoitoa ja tarkastamista varten tarvittava data tietokoneistetusti.

               (3)

               Datan tallentamiseen ja säilyttämiseen tarkoitetun järjestelmän yksityiskohtaiset tekniset eritelmät olisi dokumentoitava riittävästi sen varmistamiseksi, että jäljitysketju on lakisääteisten vaatimusten mukainen.

               (4)

               Datan tallentamiseen ja säilyttämiseen tarkoitettuun järjestelmään olisi sisällyttävä myös asianmukaiset hakuvälineet ja raportointitoiminnot, jotta siinä seurantaa, arviointia, varainhoitoa ja tarkastamista varten säilytettäviä tietoja voidaan helposti hakea ja yhdistellä.

               (5)

               Tässä asetuksessa säädetyt toimenpiteet ovat vähävaraisimmille suunnatun eurooppalaisen avun rahaston komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Yleiset säännökset
   Asetuksen (EU) N:o 223/2014 32 artiklan 2 kohdan d alakohdassa tarkoitetun toimia koskevan datan tallentamiseen ja säilyttämiseen tarkoitetun järjestelmän on oltava 2–5 artiklassa vahvistettujen teknisten eritelmien mukainen.
   2 artikla
   Datan ja asiakirjojen sekä niiden eheyden suojaaminen ja säilyttäminen
   1.   Pääsyn järjestelmään on perustuttava ennalta määriteltyihin erilaisiin käyttäjäoikeuksiin, ja pääsyoikeus on poistettava, kun se ei enää ole tarpeen.
   2.   Järjestelmän on säilytettävä lokitiedot asiakirjojen ja datan tallennuksista, muutoksista ja poistoista.
   3.   Järjestelmä ei saa mahdollistaa sellaisten asiakirjojen sisällön muuttamista, joissa on sähköinen allekirjoitus. Sähköisesti allekirjoitettuun asiakirjaan on liitettävä sen jättämisen varmentava aikaleima, joka ei saa olla muutettavissa. Tällaisten asiakirjojen poistamisesta on tehtävä lokimerkintä 2 kohdan mukaisesti.
   4.   Data on varmennustallennettava säännöllisesti. Varmuuskopion, jossa on toisinto sähköisen tiedostovaraston koko sisällöstä, on oltava välittömästi käyttövalmiina hätätilanteessa.
   5.   Sähköinen varasto on suojattava häviämisen tai eheyden rikkoutumisen varalta. Suojelun on sisällettävä fyysinen suojelu sopimattomalta lämpötilalta ja ilmankosteudelta, tulipalon ja varkauden havaitsemisjärjestelmät sekä riittävät suojausjärjestelmät virushyökkäyksiä, hakkereita ja muuta luvatonta pääsyä vastaan.
   6.   Järjestelmään on sisällyttävä datan, formaattien ja tietoteknisen ympäristön migraatio riittävän usein, jotta asiakirjojen ja datan luettavuus ja saatavuus voidaan taata asetuksen (EU) N:o 223/2014 51 artiklan 1 kohdassa tarkoitetun asianomaisen ajanjakson loppuun asti.
   3 artikla
   Haku- ja raportointitoiminnot
   Järjestelmässä on oltava

               a)

               asianmukaiset hakuvälineet, jotka mahdollistavat asiakirjojen, datan ja niiden metadatan helpon hakemisen;

               b)

               raportointitoiminto, joka mahdollistaa raporttien laatimisen ennalta määritettyjen perusteiden mukaan, erityisesti komission delegoidussa asetuksessa (EU) N:o 532/2014 (3) vahvistetun datan osalta;

               c)

               mahdollisuus b alakohdassa tarkoitettujen raporttien tallentamiseen, siirtämiseen tai tulostamiseen tai linkki ulkoiseen sovellukseen, jossa on nämä mahdollisuudet.

         4 artikla
   Järjestelmän dokumentointi
   Hallintoviranomaisen on toimitettava yksityiskohtainen ja ajantasainen toimintaa ja ominaisuuksia koskeva tekninen dokumentaatio, joka on pyynnöstä ohjelman hallinnoinnista vastaavien yksiköiden, komission ja Euroopan tilintarkastustuomioistuimen käytössä.
   Ensimmäisessä alakohdassa tarkoitetun dokumentaation on osoitettava, että asetus (EU) N:o 223/2014 on pantu täytäntöön kyseisessä jäsenvaltiossa.
   5 artikla
   Tietojen vaihdon turvallisuus
   Käytetty järjestelmä on suojattava riittävin asiakirjaluokitusta, tietojärjestelmien suojaamista ja henkilötietojen suojaa koskevin turvatoimenpitein. Näiden toimenpiteiden on oltava kansainvälisten standardien ja kansallisten oikeudellisten vaatimusten mukaisia.
   Ensimmäisessä alakohdassa tarkoitetuilla turvatoimenpiteillä on suojattava verkot ja siirtojärjestelmät, jos käytetty järjestelmä toimii vuorovaikutuksessa muiden moduulien ja järjestelmien kanssa.
   6 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 72, 12.3.2014, s. 1.

      (2)  Komission täytäntöönpanoasetus (EU) N:o 463/2014, annettu 5 päivänä toukokuuta 2014, jäsenvaltioiden ja komission väliseen sähköiseen tiedonvaihtojärjestelmään sovellettavien edellytysten vahvistamisesta vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 mukaisesti (EUVL L 134, 7.5.2014, s. 32).

      (3)  Komission delegoitu asetus (EU) N:o 532/2014, annettu 13 päivänä maaliskuuta 2014, vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 täydentämisestä (EUVL L 148, 20.5.2014, s. 54).